
                      GRAD ZAGREB

GRADSKA ČETVRT TREŠNJEVKA – SJEVER

                 Vijeće Mjesnog odbora 

           „Silvije Strahimir Kranjčević“
Klasa: 024-08/22-003/749
Urbroj: 251-13-11-16-22-3
Zagreb, 26. travnja 2022.

Z A P I S N I K

sa 11. sjednice Vijeća Mjesnog odbora „Silvije Strahimir Kranjčević“, održane 26. travnja 2022. godine, s početkom u 18.00 sati, u prostorijama Mjesnog odbora „Silvije Strahimir Kranjčević“, Ulica Silvija Strahimira Kranjčevića 4a.

Nazočni članovi Vijeća Mjesnog odbora: Lana Vukovinski, Bojana Buntak, Darko Džinić, Laila Gumhalter Malić, Damjan Geber
Nenazočni član Vijeća Mjesnog odbora: Velimir Mrkonjić

Ostali nazočni: Juraj Perković

Predsjednica Vijeća Mjesnog odbora utvrđuje da je na sjednici prisutno 5 od ukupno 7 članova Vijeća, te da Vijeće može pravovaljano raspravljati i odlučivati.

Predsjednica Vijeća daje zapisnik sa 10. sjednice na verifikaciju. Otvara raspravu, zaključuje raspravu. Budući da nema primjedaba na zapisnik, predsjednica Vijeća daje isti na glasovanje, te konstatira da je zapisnik sa 10. sjednice prihvaćen JEDNOGLASNO.
Predsjednica Vijeća predlaže da se izostavi iz dnevnog reda točka: Prijedlog zaključka o novoj prometnoj regulaciji u Ulici Huga Badalića.

Predsjednica Vijeća daje prijedlog na glasovanje, te konstatira da je JEDNOGLASNO prihvaćen prijedlog.

Predsjednica predlaže
D n e v n i   r e d

1. Prijedlog zaključka o potrebi neovisnog vještačenja kanalizacijskog sustava u Ulici Silvija Strahimira Kranjčevića

2. Prijedlog zaključka o potrebi prenamjene dijela k.č.br. 1950/14 k.o. Trešnjevka u parkiralište

3. Prijedlog zaključka o potrebi za boljom prometnom signalizacijom na raskrižju Čakovečke ulice, Klenovničke ulice i Gotalovečke ulice

4. Aktualna problematika Mjesnog odbora „Silvije Strahimir Kranjčević“

5. Pitanja, prijedlozi i obavijesti

koji je prihvaćen JEDNOGLASNO.
Ad. 1 Prijedlog zaključka o potrebi neovisnog vještačenja kanalizacijskog sustava u Ulici Silvija Strahimira Kranjčevića
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 
ZAKLJUČAK

1. Vijeće Mjesnog odbora „Silvije Strahimir Kranjčević“ traži angažiranje neovisnog vještaka za vještačenje kanalizacijskog sustava u Ulici Silvija Strahimira Kranjčevića, a vezano uz odgovor Vodoopskrbe i odvodnje d.o.o. na učestale prigovore građana na neugodne mirise iz kanalizacijskog sustava.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 2 Prijedlog zaključka o potrebi prenamjene dijela k.č.br. 1950/14 k.o. Trešnjevka u parkiralište

Predsjednica izvješćuje o temi rasprave, kako se radi o prostoru koji se već godinama koristi kao parkiralište, te bi ga bilo uputno prenamjeniti I planirati dodatno uređenje slijedeće godine. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ predlaže prenamjenu dijela k. č. br. 1950/14 k.o. Trešnjevka u javno parkiralište.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 3 Prijedlog zaključka o potrebi za boljom prometnom signalizacijom na raskrižju Čakovečke ulice, Klenovničke ulice i Gotalovečke ulice

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ traži komisijski očevid Gradskog ureda za obnovu, izgradnju, prostorno uređenje, graditeljstvo, komunalne poslove i promet radi utvrđivanja najboljeg načina za regulaciju prometa na raskrižju Čakovečke, Klenovničke i Gotalovečke ulice, a s sa ciljem povećanja sigurnosti svih sudionika u prometu, posebno pješaka.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 4 Aktualna problematika Mjesnog odbora „Silvije Strahimir Kranjčević“
Predsjednica obavještava članove Vijeća o najavljenim izmjenama Generalnog urbanističkog plana Grada Zagreba. Kako je 2018. godine održan Mjesni Zbor građana Gradske četvrti Trešnjevka-sjever, koji je podržan i od bivšeg saziva ovog Vijeća, a na čiju Odluku nikada nije stigao odgovor, niti su zatražene izmjene ikada razmotrene u Skupštini Grada Zagreba, te smatra kako bi Odluku trebalo ponovno uputiti u proceduru. 

Predsjednica otvara raspravu u kojoj sudjeluju svi članovi Vijeća, te daje na glasovanje prijedlog Zaključka. 
Vijeće Mjesnog odbora “Silvije Strahimir Kranjčević” sa 4 GLASA ZA i 1 SUZDRŽANIM glasom donosi

ZAKLJUČAK
1. Vijeće Mjesnog odbora „Silvije Strahimir Kranjčević“ podržava Odluku sa Mjesnog zbora građana Vijeća Gradske četvrti Trešnjevka – sjever održanog 21. veljače 2018. godine i predlaže Vijeću Gradske četvrti Trešnjevka – sjever ponovno upućivanje Odluke u proceduru.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 5 Pitanja, prijedlozi i obavijesti

Predsjednica Vijeća Mjesnog odbora "Silvije Strahimir Kranjčević" obavještava članove Vijeća o 

odbijenom Zaključku o iscrtavanju pješačkog prijelaza kod izlaza Bisačke ulice na Trakošćansku ulicu jer za to ne postoje tehnički uvjeti.

Predsjednica obavještava članove Vijeća o poslanoj prijavi o nepropisnom parkiranju na zelenoj površini Munjarskog puta i očitovanju Gradskog ureda za upravljanje imovinom i komunalnog redara.

Predsjednica obavještava članove Vijeća o pozitivnom rješenju Zaključka o terasama kafića i zamjeni breza u Trakošćanskoj ulici. 

Predsjednica najavljuje izlazak članove Vijeća na očevide vezano za lokacije spremnika za otpad na javnim površinama.

Predsjednica obavještava članove Vijeća o zaprimljenim upitima građana:

· Dolores Spilj i Martina Bobovčan Marcelić poslale su zamolbu za zamjenom alergenih breza nekom drugom biljnom vrstom.

· Aleksandar Bekić poslao je molbu za uspostavom jednosmjernog prometa u Badalićevoj ulici. Nakon konzultacije sa nadležnim gradskim uredom za takvu signalizaciju nema mogućnosti.

· Iva Štefan poslala je pritužbu na sigurnost pješaka na raskrižju Čakovečke ulice, Klenovničke ulice i Gotalovečke ulice.

Budući da nema više pitanja, predsjednica Vijeća zaključuje sjednicu.

Sjednica završena u 19,00 sati.

         Zabilježila:





                     Predsjednica









          Vijeća Mjesnog odbora

   Lana Vukovinski                                                                     „ Silvije Strahimir  Kranjčević“       

                                     




 Lana Vukovinski, v.r.                    
